Sa triulera

In Biddanoa comente in Nurra,
su pastoriu chi faghet laolzu
cando triulat trigu, vena e olzu
a buddidu si coghen una tzurra1.

Da chi 'e peta, inu e pane s'ilgultolzu
pienu s'ana, jogan a sa murra
o puru, cun su fauzu a colcadolzu,
in poesia si dan una surra.

E fin'a mesanote o a sa una
tundìndeche sa etza o sa mentósiga2
istan chistionende a lenu a lenu.

Massimu cando faghet note 'e luna,
trinca-trinchende, a su rósiga-rósiga,
si godin a sa luna su serenu.

Su vinti 'e Triulas 1926

1Tzurra: pecora vecchia.
2Mentósiga: detta anche addinosa, pecora malata di mente.